എച്ച്.എം.സിയുമായി സഹകരിച്ച് സയന്റിഫിക് ക്ലബിെന്റ അണുനശീകരണ യൂനിറ്റ് ദോഹ: ഹമദ് മെഡിക്കല് കോര്പറേഷനുമായി സഹകരിച്ച് ഖത്തര് സയന്റിഫിക് ക്ലബ് ക്യു.എസ്.സി മൊബൈല് അണുനശീകരണ യൂനിറ്റ് സ്ഥാപിക്കുന്നു. മൂന്നാം തലമുറ അള്ട്രാ വയലറ്റ് തരംഗങ്ങളായിരിക്കും യൂനിറ്റില് ഉപയോഗിക്കുക.കോവിഡ് പരത്തുന്ന രോഗാണുക്കളുള്പ്പെടെ വൈറസുകള്, ബാക്ടീരിയകള് തുടങ്ങിയവയെ നിശ്ശേഷം നശിപ്പിക്കാന് സാധിക്കുന്ന അണുനശീകരണ യൂനിറ്റ് ശാസ്ത്രീയ ഗവേഷണങ്ങളെ അടിസ്ഥാനമാക്കിയാണ് സ്ഥാപിക്കുന്നത്. ഹ്രസ്വദൂര തരംഗങ്ങള് 25 എന്.എം ഉല്പാദിപ്പിക്കുന്നതിലൂടെ വൈറസിെന്റ ഡി.എന്.എയെ വരെ നശിപ്പിക്കാന് സാധിക്കുന്ന യൂനിറ്റിന് 300 വാട്സ് വൈദ്യുതിയും 360 ഡിഗ്രി സര്ക്കുലര് കവറേജുമുണ്ടാകും. അടച്ചിട്ട റൂമുകളും ആശുപത്രിയുടെയും സ്കൂളുകളുടെയും ഇടനാഴികളുള്പ്പെടെയുള്ള ഭാഗങ്ങള്, സര്ക്കാര് കെട്ടിടങ്ങള്, ഷോപ്പിങ് കേന്ദ്രങ്ങള്, അടച്ചിട്ട പൊതുയിടങ്ങള് തുടങ്ങിയവയും യൂനിറ്റ് വഴി പൂര്ണമായും അനുനശീകരണത്തിന് വിധേയമാക്കാന് സാധിക്കും. 95 ശതമാനമാണ് അണുനശീകരണ യൂനിറ്റിെന്റ ക്ഷമത. റിമോട്ട് വഴി നിയന്ത്രിക്കുന്ന റോബോട്ടാണ് അണുനശീകരണത്തിന് ഉപയോഗിക്കപ്പെടുക. റിമോട്ട് കണ്േട്രാള് വഴി നിയന്ത്രിക്കപ്പെടുന്ന റോബോട്ടിന് എല്ലാ ഭാഗത്തേക്കും സ്വതന്ത്രമായി സഞ്ചരിക്കാനും അണുനശീകരണം നടത്താനും സാധിക്കുമെന്ന് ഖത്തര് സയന്റിഫിക് ക്ലബ് വ്യക്തമാക്കി. ഹമദ് മെഡിക്കല് കോര്പറേഷെന്റയും ക്യു.എസ്.സിയുടെയും ശ്രമങ്ങള് കൂടുതല് ഏകോപിപ്പിക്കുന്നതിനും ഗുണമേന്മ വര്ധിപ്പിക്കുന്നതിനുമായി ഹെല്ത്ത് ഫെസിലിറ്റീസ് ഡെവലപ്മെന്റ് മേധാവി ഹമദ് അല് ഖലീഫയും എച്ച്.എം.സി ഇന്െഫക്ഷന് കണ്േട്രാള് വിഭാഗം തലവന് ഡോ. നാസര് അല് അന്സാരിയും ഉള്പ്പെടുന്ന സംയുക്ത സമിതി ഇരുവിഭാഗവും രൂപവത്കരിച്ചിട്ടുണ്ട്. കോവിഡ് മഹാമാരി ആരംഭിച്ചതു മുതല് രോഗപ്രതിരോധ പ്രവര്ത്തനങ്ങള്ക്കും രോഗവ്യാപനം നിയന്ത്രിക്കുന്നതിനുമായി ക്യു.എസ്.സി വലിയ പ്രവര്ത്തനങ്ങളും പിന്തുണയുമാണ് നല്കിവരുന്നത്.